ابو ولید باجی

ابو ولید سلیمان بن خلف بن سعد بن ایوب تجیبی
(15 ذی القعدہ 403ھ – 19 رجب 474ھ / 1013ء – 1082ء)
اندلس کے ایک فقیہِ مالکی ، محدث ، قاضی اور شاعر تھے۔ ان کی متعدد تصنیفات ہیں ۔ The biographical dictionary of the Society for the diffusion of useful knowledge, Volume 1, Longman, Brown, Green, and Longmans, 1842, p. 204
باجی نے اپنی کفالت کے لیے مختلف اوقات میں چوکیدار اور سنار کے طور پر کام کیا۔ وہ فقیہ ابن حزم کے ہم عصر تھے۔ ان کا انتقال 1081ء میں ہوا۔
 حالات زندگی 
ابو ولید سلیمان بن خلف بن سعد بن ایوب بن وارث باجی کی ولادت منگل کے دن، 15 ذی القعدہ 403ھ کو بطلیوس میں ہوئی۔ بعد میں ان کے دادا بطلیوس سے باجا منتقل ہو گئے، اسی نسبت سے انھیں باجی کہا گیا۔ 
باجی نے اندلس میں ابو محمد مکی بن ابی طالب، محمد بن اسماعیل، یونس بن مغیث، ابو بکر محمد بن حسن بن عبد الوارث اور دیگر اساتذہ سے تعلیم حاصل کی۔

سنہ 426ھ میں ابو ولید باجی نے مشرق کا سفر کیا۔ وہ مکہ میں ابو زر ہروی کے ساتھ تین سال مقیم رہے، جہاں ان سے حدیث، فقہ اور علمِ کلام کی تعلیم حاصل کی اور اس دوران چار مرتبہ حج ادا کیا۔ نیز انھوں نے حسن بن سعید مطوعی، ابو بکر بن سختویہ، ابن محرز اور ابن محمود الوراق سے بھی سماع کیا۔ ويونس بن مغيث وأبي بكر محمد بن الحسن بن عبد الوارثسير أعلام النبلاء للذهبي - أبو الوليد الباجي 

اس کے بعد وہ بغداد گئے اور وہاں تین سال قیام کیا۔ اس مدت میں انھوں نے فقہ کی تعلیم حاصل کی اور متعدد فقہا و محدثین سے حدیث سنی، جن میں ابو طیب طاہر بن عبد اللہ طبری، ابو اسحاق ابراہیم بن علی شیرازی، ابو عبد اللہ حسن بن علی صیمری، ابو فضل بن عروس، ابو عبد اللہ دامغانی، ابو حسن قزوینی، عمر بن ابراہیم زہری، ابو طالب محمد بن محمد بن غیلان، ابو قاسم ازہری، عبد العزیز بن علی ازجی، محمد بن علی صوری، محمد بن عبد الواحد بن رزَمہ، حسن بن محمد خلال اور دیگر شامل ہیں۔

پھر وہ دمشق گئے، جہاں انھوں نے ابو قاسم عبد الرحمن بن طبیث، حسن بن سمسار، حسن بن محمد بن جمیع اور محمد بن عوف مزنی سے سماع کیا۔ اس کے بعد انھوں نے موصل میں ایک سال قیام کیا، جہاں وہ حدیث، فقہ، علمِ کلام، اصول اور ادب کی تعلیم قاضی ابو جعفر سمنانی سے حاصل کرتے رہے، جو ابن باقلانی کے شاگرد تھے۔
اس کے بعد وہ مصر گئے، جہاں انھوں نے ابو محمد بن الولید اور دیگر علما سے سماع کیا۔ آخرکار وہ 13 سال کے طویل سفر کے بعد 439ھ میں اندلس واپس لوٹے۔ .

اندلس واپسی پر ابو ولید اپنے ساتھ وسیع علمی سرمایہ لائے۔ چونکہ انھوں نے سفر کے دوران بقدرِ کفایت معاش کا بندوبست کر لیا تھا، اس لیے واپسی پر ان کے گرد طلبہ جمع ہو گئے اور بہت سے لوگوں نے ان سے تعلیم حاصل کی۔ ان کے شاگردوں میں ابن عبد البر، ابن حزم، علی بن عبد اللہ صقلی، ابو عبد اللہ حمیدی، احمد بن علی بن غزلون، ابو علی بن سکرہ صدفی، ابو بکر طرطوشی،
ان کے بیٹے ابو قاسم احمد بن سلیمان، ابو علی بن سہل سبتی، ابو بحر سفیان بن العاص، محمد بن ابی خیر، ابن شبرین، ابو علی جیانی، ابو قاسم معافری، ابن ابی جعفر مرسی اور دیگر شامل ہیں۔

یوں ان کا علم پھیل گیا اور ان کا مرتبہ بلند ہو گیا۔ امرا نے ان پر فراخ دلی سے عطیات کیے، انھیں اپنی مراسلات میں شامل کیا اور اندلس کے مختلف مقامات، مثلاً اَریولہ میں انھیں منصبِ قضا سونپا۔ ان کے اور ابن حزم کے درمیان علمی مجالس اور مناظرے بھی منعقد ہوتے رہے۔ ابن بشکوال نے ذکر کیا ہے کہ ابو الولید نے خطیب بغدادی سے روایت کی اور خطیب بغدادی نے بھی ان سے روایت کی۔ أبجد العلوم لصديق بن حسن القنوجي  
 تصانیف 
ابو الولید الباجی کی متعدد تصانیف ہیں، جن میں نمایاں درج ذیل ہیں:
 الاستيفاء في شرح الموطأ
 المنتقى شرح الموطأ (یہ الاستيفاء کا اختصار ہے)؛ بعد میں المنتقى کو مختصر کر کے اپنے کتاب الإيماء میں پیش کیا
 السراج في علم الحجاج ومسائل الخلاف (نامکمل)
 المقتبس من علم مالك بن أنس (نامکمل)
 المهذب في اختصار المدونة
 شرح المدونة
 اختلاف الموطأ
 مسألة اختلاف الزوجين في الصداق
 مختصر المختصر في مسائل المدونة
 إحكام الفصول في أحكام الأصول
 الحدود في أصول الفقه
 الإشارة في أصول الفقه
 المنهاج في ترتيب الحجاج
 تبيين المنهاج والتسديد إلى معرفة طريق التوحيد
 کتاب تفسیر القرآن (نامکمل)
 فرق الفقهاء
 الناسخ والمنسوخ (نامکمل)
 السنن في الرقائق والزهد والوعظ
 التعديل والتجريح لمن خرج عنه البخاري في الصحيح
 کتاب مسح الرأس
 کتاب غسل الرجلين
 کتاب نصائح لولديه
 رسائل: تحقيق المذهب، المعاني في شرح الموطأ، سنن الصالحين وسنن العابدين، سبل المهتدين
 وفات 
ابو ولید باجی رات 19 رجب 474ھ کو المريہ میں وفات پا گئے، ۔ ان کی نمازِ جنازہ ان کے بیٹے ابو قاسم احمد نے پڑھائی۔

 کتابیات 


 مزید دیکھو 

 اشعری اور ماتریدیوں کی فہرست
 مسلم الہیات کی فہرست

 حوالہ جات 

 بیرونی روابط 

  Sunnah.org ABU AL-WALID AL-BAJI, by Dr. G. F. Haddad
  Another biography of Imam Abul Walid Al Baji

زمرہ:مسلم الٰہیات دان
زمرہ:بیجا، پرتگال کی شخصیات
زمرہ:اشاعرہ
زمرہ:گیارہویں صدی کی عرب شخصیات
زمرہ:1081ء کی وفیات
زمرہ:1010ء کی دہائی کی پیدائشیں
زمرہ:اندلسی شخصیات کے نامکمل مضامین
زمرہ:گیارہویں صدی کے مسلم الٰہیات دان
زمرہ:اندلس کے مالکی علماء
زمرہ:403ھ کی پیدائشیں
زمرہ:474ھ کی وفیات